akoy hindi nakikilahok sa politika, at kung sakaling linagdaan ko ang kahilingan sa pagtuturo ng wikang kastila ay dahil lamang sa nakikita kong iyoy makabubuti sa pag aaral, at wala nang iba. ang aking tungo ay iba, ang hangad koy mapagaling lamang ang mga sakit na dinaramdam ng aking mga kababayan. ang mag aalahas ay napangiti. ano na lamang ang mga sakit ng katawan sa sakit ng damdamin? ang tanong ano na lamang ang kamatayan ng isang tao sa kamatayan ng isang kalipunan? balang araw marahil ay magiging isa kayong bantog na manggagamot kung pababayaang makapanggamot na mapayapa; ngunit lalo pang dakila yaong makapagbigay buhay sa lugaming bayang ito. kayo ano ang ginagawa ninyong ukol sa bayang ito na kinakitaan ng unang liwanag, nagbibigay buhay sa inyo at nagdudulot sa inyo ng ikatututo? hindi ba ninyo alam na walang kabuluhan ang buhay na hindi iniuukol sa isang malaking layon? iyay isang munting batong natapon sa kaparangan na hindi kasama sa pagkabuo ng isang bahay.